Masters in Education Administration Programs & Schools in Utah
Utah Master in Educational Leadership On-Campus Programs Jo Black wen Sama vir beste Afrikaanse album | Netwerk24
Deur AJ Opperman 03 Junie 2018 07:46
Die sanger Jo Black en die rock-groep Fokofpolisiekar is Saterdagaand op die Sama-musiektoekenningsgeleentheid vereer.
Black het die prys vir die beste Afrikaanse hedendaagse musiekalbum, Skepe, gewen.
Fokofpolisiekar se Selfmedikasie is as die beste rock-album van die jaar aangewys.
Pres. Cyril Ramaphosa het ook ’n toespraak by die geleentheid gelewer.
Musikante gee in vele opsigte uitdrukking aan Suid-Afrika se demokrasie, het hy op die 24ste Sama-toekenningsgeleentheid in Sun City gesê.
“Die Samas is net so oud soos ons demokrasie. Ons vier vanaand skeppende mense. Ons is ’n nasie wat deur verandering gaan en musiek gee ons deurlopend krag en resoneer met ons siele. Dit vat die klankbaan van ons lewens en die tye vas,” het hy gesê in sy verwelkomingstoespraak wat regstreeks op SABC1 uitgesaai is.
Die groot verrassing van die aand was Shekhinah wat as nuweling van die jaar sowel as vrouekunstenaar van die jaar aangewys is. Haar album Rose Gold is ook aangewys as album van die jaar. Sy het die pryse ontvang waarvoor daar nie vooraf benoemings was nie.
Die duo Mafikizolo het twee van sy drie benoemings gewen. Dit is vir die beste Afro-popalbum en die beste klankingenieur van ’n album vir sy album 20.
Die duo is ook aangewys as die duo van die jaar, waarvoor daar nie vooraf benoemings was nie.
Met drie elk het die duo saam met Simphiwe Dana en die groep Mi Casa die meeste benoemings gehad. Mi Casa het nie in een van die kategorieë gewen nie, maar Dana is bekroon met die toekenning vir die beste album deur ’n Afrika-kunstenaar vir sy The Simphiwe Dana Symphony Experience.
Ramaphosa was later die aand weer op die verhoog saam met Nathi Mthethwa, die minister van kuns en kultuur, om drie pryse vir lewenslange bydrae asook ’n prys vir internasionale bydrae te oorhandig.
Spokes H, Steve Kekana en dr. Mbongeni Ngema het pryse vir lewenslange bydrae ontvang.
Spokes H, wat in 2013 oorlede is, is postuum vereer. Hy het in die 90’s vir treffers soos “Tamatisous” bekend geword.
Kekana het as kind sy sig verloor en aan ’n skool vir blindes in Polokwane onderrig ontvang.
Hy het in 1979 en 1980 die SABC se Black Music-prys ontvang. Sy lied “Raising my Family” was ’n groot treffer in Europa.
Ngema is veral bekend vir sy treffermusiekspel Sarafina! wat die eerste keer in die 80’s opgevoer is. Dit was twee jaar lank in Broadway opgevoer.
Shashika Mooruth het die prys vir internasionale prestasie ontvang.
Musiek en talent is met talle gaskunstenaars soos die Soweto Gospel Choir, Heuwels Fantasties en Prime Circle gevier.
Die drie aanbieders, Somizi Mhlongo, televisie- en radiopersoonlikheid, Dineo Ranaka, radiopersoonlikheid, en die komediant Mpho Popps, was die aanbieders van die aand.
Só het Jo Black en Francois van Coke Saterdagaand op Instagram gereageer:
Dankie aan almal wat ons gehelp het die album maak #fokofcrowdfunding #selfmedikasie ????Dis altyd lekker om te wen @thesamas_ #samas24
A post shared by Fokofpolisiekar (@fokofpolisiekar) on Jun 2, 2018 at 1:16pm PDT
What an incredible week it’s been!! First off playing packed venues and shows, I finished recording my second album en then to top it off, we won the @thesamas_ for best contemporary album of the year. @jacarandafm @weiveld Looking forward to a couple of day’s rest. Then we get to do it all over again . #joblack #jacaday #weiveld #sama24 #music #beard #tattoo
A post shared by Jo Black (@joblack8) on Jun 2, 2018 at 10:38pm PDT
Beste volwasse hedendaagse album:
Symphonic Soweto deur Wouter Kellerman en die Soweto Gospel Choir
Beste volwasse hedendaagse Afrika-album:
Ilanga deur Siseko Pame
Beste alternatiewe musiek-album:
Mangaliso deur Bongeziwe Mabandla
Relationships deur Afrotraction
Beste hedendaagse godsdiensalbum:
Heaven’s Ways deur Nqubeko Mbatha
Beste Afrikaanse popalbum:
Laat die dansvloer brand deur Kurt Darren
Ikhambi deur Nduduzo Makhathini
Beste klassieke en/of instrumentale album:
Baroqueswing Vol. III deur die Charl du Plessis Trio
Beste tradisionele musiekalbum:
Jessica Mbangeni Sings iGoli Live @ Lyric Theatre Johannesburg deur Jessica Mbangeni
The Simphiwe Dana Symphony Experience deur Simphiwe Dana
Beste regstreekse oudiovisuele opname/DVD:
Red Mic Xperience deur Donald, vervaardig deur Robin Kohl
Beste samewerking (collaboration):
“Akanamali” deur Sun-El Musician featuring Samthing Soweto
Beste musiekvideo van die jaar:
Arumtumtum deur Rouge – met Alex Fynn as regisseur
Beste vervaardigde album:
Late Night People deur Goldfish – vervaardig deur Dominic Peters en David Poole
Beste klankingenieur op album:
20 deur Mafikizolo – Howard Gomba en Themba Sekowe is die ingenieurs
Vermenging van die jaar:
“I Got You” deur Encore – deur Mobi Dixon
DVD met die beste verkope:
Joyous Celebration Volume 21 Heal our Land
Album met die beste verkope:
CAPASSO- beste digitale aflaai-komponis:
Timothy Bambela Myeni
Beste Afrikaanse hedendaagse musiekalbum:
Jo Black met Skepe
Beste Afrika-volwasse hedendaagse album:
Siseko met Pame Ilanga
Shane met Eagle Yellow
Beste inheemse Afrika-album:
Vuma Zion met Samson Aphi Amandla
Busiswa met Highly Flavored
Abafana BakaMgqumeni met 6 to 6
Tresor met The Beautiful Madness
Fokofpolisiekar met Selfmedikasie
Beste tradisionele musiek:
Jessica Mbangeni met Jessica Mbangeni Sings Igoli Live @Lyric Theatre Johannesburg
Wouter Kellerman met Symphonic Soweto
Lady Zamar met King Zamar
Mafikizolo met 20
Samro se meeste speeltyd op lug komponis-prys (Samro highest airplay award composer’s award):
Sun-El feat. Samthing Soweto met Akanamali
Beste tradisionele godsdiensalbum:
Andile Kamajola deur Andile Kamajola
Beste Afrika-inheemse gospel-ablum:
Samson Aphi Amandla Akho deur Vuma Zion
Shekhinah met Rose Gold
Groep/duo van die jaar:
Vrouekunstenaar van die jaar:
Kunstenaar van die jaar:
Rose Gold deur Shekinah
Distruction Boyz feat. Benny Maverick en Dladla MshunQisi met “Omunye”
Meer oor: Pres. Cyril Ramaphosa | Shekhinah | Kurt Darren | Jo Black | Charl Du Plessis | Sun City | Musiek
VIDEO: Jo Black en Karen Zoid sing 'Skepe'
Jo Black se biltongsop-resep